Leimacomys buettneri

Leimacomys buettneri (togomus) er en gåtefull museaktig gnager fra Togo i Vest-Afrika. Arten er plassert i den monotypiske slekten Leimacomys.

Arten er bare kjent fra to eksemplarer som ble fanget i Togo i 1890. Snuten er lang, halen er kort, og fortennene har grunne furer. En tror at arten er marklevende og hovedsakelig eter insekter. Alle forsøk på å finne L. buettneri i nyere tid har vært mislykket. Det er usikkert om arten er utdødd, eller om en har lett på feil sted, eller på feil måte. IUCNs rødliste fører den opp med mangelfullt datagrunnlag (DD).

Den systematiske plasseringen er omstridt, og L. buettneri er vekselvis blitt flyttet mellom tremus (Dendromurinae) og ekte mus (Murinae). En studie fra 1995 som bruker både morfologiske og molekylære data, antyder slektskap med enten Deomyinae eller ørkenrotter (Gerbillinae). Wilson & Reeder plasserer i påvente av en avklaring arten i en egen underfamilie, Leimacomyinae, under musefamilien.

 Inndeling 
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

 Rodentia, gnagere
 Myomorpha, muselignende gnagere
 Dipodoidea, hoppemusgruppen
 Sminthidae, bjørkemusfamilien
 Zapodidae, (mangler norsk navn)
 Dipodidae, hoppemusfamilien
 Muroidea, musegruppen
 Calomyscidae, musehamsterfamilien
 Cricetidae, hamsterfamilien
 Muridae, musefamilien
 Deomyinae (Acomyinae), ((piggmus og nære slektninger)
 Gerbillinae, ørkenrotter
 Leimacomyinae
 Leimacomys 
 L. buettneri, togomus
 Murinae, ekte mus (rotter og mus i den gamle verden)
 Nesomyidae
 Platacanthomyidae, tremusfamilien
 Spalacidae, blindmus

 Referanser 
Amori, G., & Gippoliti, S. (2003). A higher–taxon approach to rodent conservation priorities for the 21st century. Animal Biodiversity and Conservation, 26, 1-18.

Amori, Giovanni, Guido Alari Esposito, and Luca Luiselli. "Known from a handful of specimens: analyzing the worldwide patterns of occurrence and conservation of rodents and shrews recorded only from the type locality." Journal of Threatened Taxa 8.3 (2016): 8556-8563. doi: http://dx.doi.org/10.11609/jott.2405.8.3.8556-8563

Myers, P., R. Espinosa, C. S. Parr, T. Jones, G. S. Hammond, and T. A. Dewey. 2006 Rodentia (online), Animal Diversity Web. Status pr 23. november 2007

Van der Straeten, E. 2016. Leimacomys buettneri. (errata version published in 2017) The IUCN Red List of Threatened Species 2016: e.T11387A115101982. http://dx.doi.org/10.2305/IUCN.UK.2016-3.RLTS.T11387A22460002.en. Downloaded on 01 October 2017.

Don E. Wilson, Thomas E. Lacher, Jr, Russell A. Mittermeier (2017) Handbook of the Mammals of the World - Volume 7 - Rodents II. Lynx Edicions in association with Conservation International and IUCN, November 2017. ISBN 978-84-16728-04-6

 Eksterne lenker 


Kategori:Musefamilien
Kategori:Pattedyr formelt beskrevet i 1893
Kategori:Arter med datamangel i IUCNs rødliste
Kategori:Dyr formelt beskrevet av Paul Matschie